PHOENIX 244.199.948 KM TIL MARS-KREDSLØB
SOJOURNER 1 244.199.948 KM TIL MARS-KREDSLØB
MARS-94 244.200.613 KM TIL MARS-KREDSLØB
Vores tal stemmer med jeres, Helios.
De andre skibe kan umuligt overhale os.
Vi kan lade champagnepropperne springe!
Fremragende.
Det vil sikkert glæde dig, at NASA når til Mars allersidst.
Modtaget.
Jeg tror, vi har kørt dig i stilling til Rumforskningsprisen, Dev.
Den er ikke til mig.
Den dag, vi vinder...
Jeg giver alle på Helios-teamet en ligelig andel af præmiepengene.
-Hold da op. Det må være... -Omkring $20.000 til hver.
Vi har slået verdens supermagter på deres eget felt!
Se der.
En ensom glød på nattehimlen.
Set i forhold til Solen er den uendelig lille.
Vi skabte den glød...
...alle os i fællesskab.
Og den glød...
...vil føre os hele vejen til Mars.
Sådan!
-Godt. -Phoenix, her er Sojourner 1.
Phoenix, her er Sojourner 1. Skift.
Sojourner 1, her er Phoenix.
Velkommen til det ydre rum, Danielle.
Det må jeg give dig, Ed. Da vi forlod månekredsløbet, gav vi den fuld gas.
Men det havde krævet for meget drivstof at overhale jer til Mars.
Hvad kan jeg sige? Innovation og kreativ tænkning vil altid triumfere.
Det har du ret i.
Hvordan har min datter det?
-Jeg har det godt. -Det er godt at høre, stump.
Jeg er bare ked af, at din gamle far måtte give jer sådan en røvfuld.
-Men jeg havde jo advaret dig. -Det handler ikke kun om at komme først.
Pas nu godt på hende, Danielle.
Og tak for et godt kapløb. I pressede os til at yde vores bedste.
Det var mig en fornøjelse, makker. Slut fra Sojourner.
Mr. Halladay.
Afventer, kaptajn.
Alle mand på dæk.
Alle mand på posterne.
Ryd dækket!
Skalk lugerne!
Stryg sejlet, slubberter.
Ms. Baldwin, vi trænger vist til en sømandsvise.
Javel, kaptajn.
Kaptajn, jeg modtager en mystisk transmission fra Sojourner.
Nu er de blevet tossede.
Stevens.
Følg deres kurs, og opret forbindelse til NASAs videotransmission.
-Skibet skal overvåges. -Modtaget.
Helios-kontrolcenter, Sojourner pønser på noget.
Hold øje med dem.
Det lyder, som om de er klar til at give den gas. Er vi det?
Det kan jeg bekræfte. Alle Jolly Roger-systemer viser klar.
Så gør vi det.
Sojourner 1, her er Houston. Hvordan er vindforholdene?
Stabil nordøstenvind.
Så fang den.
Sojourner 1 har grønt lys til Operation Jolly Roger.
Modtaget fra Sojourner. Grønt lys til Jolly Roger.
Mr. Halladay, hejs storsejlet.
Javel, kaptajn.
STYRBORDS SEJL - AKTIVER
Hold da kæft. Det solsejl vil opfange
nok fotonstrålingstryk til at give Sojourner konstant acceleration.
De kommer til at slå os med otte dage.
Hvordan kan vi tage føringen?
Beklager. Matematikken udelukker det.
Så må vi mindske vægten. Hvad med drivstofafbrænding?
Man kan ændre banehældning eller flyve forbi en komet...
Det er alt sammen enormt farligt.
Dev, jeg ved godt, at det er vigtigt at få først frem,
men det er endnu vigtigere at nå frem i ét stykke.
At komme først er det eneste, der betyder noget.
Det er det, der kan gøre en forskel.
Om nødvendigt dumper vi reservetanken. Phoenix kan lave mere brændstof på Mars.
Selv med nok drivstof til at overhale Sojourner
vil vi ikke have nok til at bremse op og komme i kredsløb om Mars.
Vi flyver med et hotel. Der er for stor vægt og ikke nok...
Phoenix, her er Sojourner 1.
Ed, jeg ville ønske, jeg kunne se dig,
når du regner på det og indser, at vi kommer til Mars før jer.
Smart lavet, Danielle.
Jeg havde den bedste læremester. Slut fra Sojourner
NASAs overraskende afsløring af et solsejl har vendt op og ned på Mars-kapløbet
og vil formentlig sende det amerikanske fartøj til den røde planet
en hel uge før dets konkurrenter.
Lederen af Roscosmos, Lenara Catiche,
anklager USA for at gøre brug af beskidte tricks,
men fastholder, at Sovjetunionen kan og vil vinde kapløbet.
Mange herhjemme hepper på NASA,
men der er også et højlydt og voksende mindretal,
som kritiserer rumprogrammet og præsident Wilson. Hvad er de utilfredse med?
HELIUM-3-FUSION KOSTER AMERIKANSKE JOBS
Den såkaldt grønne energi, der kommer af helium-3-kernefusion.
Præsident Wilson hyldede det som mirakelbrændstof,
der kan redde os fra global opvarmning.
Men det er arbejderne i kulminerne og olieindustrien,
der lider under det fremskridt.
WILSONS FEJL: NY ARBEJDSMARKEDSREFORM
Wilsons regering præsenterede i sidste måned en ny arbejdsmarkedsreform.
Wilson hævdede, at den ville klæde de afskedigede arbejdere på
til at være konkurrencedygtige i den nye økonomi. Men den køber jeg ikke.
OPTAGELSER FRA DET HVIDE HUS
Lad os komme til sagen, hr. formand.
Hvad drejer det sig om?
Fru præsident, desværre vil Kongressen
ikke kunne støtte Deres finanslovsforslag.
Det må være din spøg.
Gid det var.
Du sad der i sidste uge og gik med til nedskæringerne.
Jeg var åben for at gå videre med dem.
Nej, du lovede, at hvis vi hævede skatten, ville du støtte dem. Hvad har ændret sig?
Mine medlemmer har fået en hård medfart af deres bagland.
Er du klar over, hvordan vi bliver beskudt af Gingrich?
Dick, vi har en historisk mulighed
for at indgå et bredt forlig, skabe balance i finansloven
og vise befolkningen, at partierne godt kan samarbejde.
Og jeg tror stadig på det forlig, hvis De er villig til at overveje andre områder.
-Såsom? -NASA.
Hvad med det? NASA er selvfinansierende.
Det er mere end det.
Margo Madison har opbygget et oligarki,
der genererede et overskud på $75 milliarder sidste år,
og hun kan ikke lide at dele. Hvis vi kunne trække på det overskud...
Under ingen omstændigheder. De penge finansierer vores Mars-program,
som, hvis du ikke har bemærket det, er ved at skrive historie.
Fru præsident,
Mars-kapløbet er godt stof i nyhederne og til cocktailparties i Washington,
men der er mange borgere, der spekulerer på, hvad Mars har med dem at gøre.
Kul-, olie- og naturgasindustrien er i frit fald.
Så nu betyder olieindustrien pludselig noget for dig, hvad?
Hele USA betyder noget for mig, Jim.
Hele byer i Texas og Appalacherne lukker ned på grund af helium-3
og de andre fremskridt, som rumprogrammet har medført.
De har set demonstrationerne. Folk har fået nok.
Jeg tager ikke penge fra NASA.
Hvis jeg går ud på den glidebane, tager Kongressen alle organisationens penge.
Det var en skam.
Som De nok godt ved,
skal vi finde et kompromis i løbet af to uger, for ellers må De lukke staten ned.
Det vil befolkningen bebrejde jer.
Det er jeg ikke så sikker på, at I kan styre.
Folk forventer, at deres præsident løser de svære problemer.
Og det er lige det, jeg har tænkt mig at gøre, Dick.
Med eller uden din hjælp.
Så siger jeg tak for nu.
Jeg glæder mig til at tale med Dem igen.
Jeg følger dig ud.
Dumme svin. Hvor vover han at komme med sådan et ultimatum?
Vil I lige give os et øjeblik?
Tak.
Hvordan går det?
Kan du huske den første dag, vi gik ind på det her kontor?
Selvfølgelig.
Alt føltes muligt.
Som om vi virkelig kunne ændre på tingene.
Nu føles det bare som et job.
Vi ændrer på tingene. Det tager bare tid.
Snart bliver en amerikaner det første menneske på Mars.
Det har du gjort muligt.
Gid jeg havde været der...
...da de foldede sejlet ud.
Så lad os tage af sted.
-Til JSC? -Ja. Du har ikke været der siden valget.
Du kan ønske dem tillykke med veludført arbejde. Det vil også være godt for dig.
-At komme tilbage til rødderne. -Det lyder faktisk rart.
Og det kan give gode billeder.
-Larry. -Hvad?
Al positiv dækning er velkommen lige nu.
Ja.
Det kan vi vel.
MARS-94 266.935.803 KM TIL MARS-KREDSLØB
PHOENIX 266.934.561 KM TIL MARS-KREDSLØB
SOJOURNER 1 266.933.292 KM TIL MARS-KREDSLØB
Godmorgen til det ydre rum.
I lytter til den første og eneste piratradio,
der udelukkende sender i det indre Solsystem.
Hvis I lytter med derude, er jeg jeres dj, Kelly Baldwin.
Jeg håber, I nyder musikken.
Da vi er de eneste mennesker i omkring halvanden million kilometers omkreds,
er der intet som lidt musik at samles om.
Eventuelle ønsker kan som altid
sendes til mig på min private radiofrekvens, 6,8 megahertz.
Skal vi så ikke se på vejret?
Temperaturen i Houston er i dag 18 grader celsius.
Ved Shackleton-månekrateret er det minus 157.
Sidst på eftermiddagen når det på Venus op på skønne 482 grader.
Og på Mars i Valles Marineris
er det 21 grader celsius og skyfrit.
Det lyder godt.
Vi har jagtet nye fejl hele ugen.
Slap af. Det kunne være værre. Vi kunne have hans job.
Det nyeste fra genbrug.
Drik det i dag, pis det ud i morgen og spis det i overmorgen.
For pokker, Zizzo. Visse ting vil jeg helst ikke tænke på.
Cæsarsalat?
-Så bliver det ikke bedre heroppe. -Zizzo, jeg skylder dig en stor tjeneste.
Okay, Louisa, kommunikationstjek på kanal 1. Går jeg igennem?
-Klart og tydeligt på etteren. -Modtaget. Jeg skifter til kanal 2.
Jeg skifter til kanal 2 nu.
Jeg skifter til Ka-bånd. Kan du høre mig?
Du går tydeligt igennem.
Modtaget.
Klart og tydeligt. Også godt på delta.
Kapløbet til Mars fascinerer fortsat befolkningen i hele landet.
STIGENDE SALG AF RUMPRODUKTER
Og det spinder rumfartsmerchandiseindustrien guld på.
Interessen for rumfart har ikke været større i...
...melder sig ind i Mars-kapløbet. Ifølge kilder i Pentagon
har Nordkorea sendt en ubemandet rumsonde til den røde planet
i ugerne inden opsendelsen af Sojourner 1.
Det nordkoreanske program har haft svært ved at holde trit med andre lande
og holder stadig lav profil, efter at vragdele fra en af deres raketter
var skyld i Polaris...
...i en komplet morgenmad.
Velkommen tilbage til Morning USA.
MØD SOJOURNER 1'S BESÆTNING
Nu til vores serie om besætningen på Sojourner 1,
USA's første bemandede mission til Mars.
Sidst var vi i det skotske højland for at se, hvor Clarke Halladay voksede op.
I dag ser vi nærmere
på et af de andre udenlandske NASA-besætningsmedlemmer, Rolan Baranov,
den tidligere kosmonaut, der som bekendt hoppede af til USA i 1983
under Jamestown-krisen.
Baranov, som er tidligere sovjetisk officer
og har ph.d.-grader i geologi og byggeteknik, var et provokerende valg,
da mange i Sovjetunionen stadig betragter ham som en forræder.
De ringer mindst tre gange om dagen, Rolan. Jeg kan ikke holde det ud længere.
Bare ignorer dem.
Du har været her i ti år.
Jeg forstår ikke, hvorfor de bliver ved med at chikanere dig.
Beklager. Kan vi ikke godt tale om noget andet?
Okay.
Vasken er stadig utæt.
Hvilken?
Den, der altid er utæt.
Hej, Anne.
-Hej, Will. -Hej, Will.
Hvad så, lille ven?
Hold godt øje med Rolan, Will. Det er nødvendigt.
Sig farvel, Peter.
-Farvel, far. Farvel, Will. -Farvel.
Min familie kan bedre lide dig end mig.
Jeg er jo også dobbelt så klog og ser ekstremt godt ud, så...
Ja, det er sandt.
Jeg er vildt tørstig heroppe. Gider nogen komme med en juicepose?
Modtaget. Det kan vi nok gøre noget ved.
-Jeg låner bare den her. -Terrorist.
Tak, mand.
-Som du bad om. -Tak for det, Sylvie.
Tag en stol. Nyd udsigten.
Den ligner til forveksling den fra i går.
Og fra i forgårs. Og dagen før det.
-Det er som en myrefarm. -Hvad?
Ikke noget. Det er bare en intern joke.
Bare rolig. Snart har vi noget nyt at se på.
Nej, hvor jeg glæder mig til at lande hende i Happy Valley.
-Melas Chasma? -Jeg kalder den Happy Valley.
Jeg kan huske, da jeg så den første gang.
Det var i en billedbog på de store elevers bibliotek.
Den...
...gjorde mig glad.
Rumfartsteknik lyver ikke.
Vi er på røven.
NASA havde planlagt det hele, inden de forlod månekredsløbet.
Hvis vi havde en fotontorpedo, kunne vi plaffe dem ned.
"Jeg foreslår. at vi bomber stedet fra rummet.
Kun sådan kan vi være sikre."
Er det fra Khans hævn?
Nej, din idiot. Det er fra Aliens.
Åh nej. Nu går det løs.
"Gå væk fra hende, din møgsæk!"
Ja.
Åh nej.
Hold da op.
Min mad.
Lav scenen fra den der film...
Hvad hed den? Love in the Sky.
-Ja. Vent, okay. -Ja.
"Hende blondinen har jeg ikke set her før.
Er hun en af de nye studerende?"
"Det ved jeg ikke, Gordo. Jeg har heller ikke set hende før."
"Kunne du tænke dig en flyvetime, snut?"
Hvad så?
Ikke så meget. Vi lukker bare lort ud.
Nick, har du et øjeblik?
Klart, Danny.
Du opførte ikke min yndlingsscene.
-Kom nu. Lad mig se. -Hold nu op, Danny.
Du ved godt, hvordan jeg har det med dine forældre.
-Jeg prøvede at løfte stemningen lidt. -Lad mig hjælpe dig i gang.
"Trace, tag gaffatapen. Vikl mig ind i den.
Det skal sgu være stramt!"
-Danny. -Kom nu.
"Det skal sgu være stramt."
"Hvad har du tænkt dig, Gordo?"
"Hvis jeg løber ud til reaktoren,
kan det måske redde alle i Jamestown."
"Det er jo vanvittigt."
Fortsæt.
-Hold nu op. -Fortsæt.
-Undskyld. Jeg... -Nick.
-Skal du ikke have lavet nogle rapporter? -Javel.
Jeg er heller ikke pjattet med den film, Dan.
Men mange var vilde med den.
Også nogle, der burde have vidst bedre.
Jeg mener... Nick var der jo selv. for fanden.
-Det er ingen undskyldning. -Nej.
Men du skal hjælpe med at lede besætningen ved at gå forrest som et godt eksempel.
Det har vi talt om.
Du skal lære at styre dit temperament.
Tro mig. Jeg ved, hvor svært det kan være.
Vi hænger sgu på hinanden i lang tid,
og jeg regner med, at du hjælper med at få det til at glide.
Javel.
Vi har stadig ikke fået spillet spades.
Jeg har et spil kort med dit navn på.
Ja, helt klart. Jeg har bare... Det hele har været så hektisk.
-Ja. -Du ved nok.
Men vi må helt sikkert få spillet. Snart.
Red vores job!
NASA SYNES, JEG ER OVERFLØDIG
SPILD AF SKATTEPENGE
JAMESTOWN KAN IKKE BETALE VORES HUSLEJE
Red vores job!
Hvis du kunne få præsident Wilson i tale, hvad ville du så sige til hende?
Du og alle dine venner fra NASA og Helios bliver rige på helium-3. Men hvad med os?
Min far og hans far før ham arbejdede i oliefelterne. Nu er det hele væk.
Fuck NASA!
Red vores job!
Er du ikke Jimmy Stevens? Søn af Tracy og Gordo Stevens?
Jack Gould fra Houston Sentinel. Hvorfor er du med i demonstrationen?
Rend mig.
De forpulede blodsugere.
De siger, de arbejder for sandheden, men de er jo pisseligeglade.
Ja, de er alle sammen i lommen på NASA.
Jeg hedder Sunny.
Bagefter skal mine venner og jeg hænge lidt ud og drikke nogle øl. Vil du med?
Ja.
Cool.
Red vores job!
-Goddag. -Fru præsident, velkommen til NASA igen.
-Tak. -Jeg skal følge Dem rundt i dag.
Tak.
Det er rart at være her.
Du føler dig hjemme.
Mine damer og herrer, USA's præsident.
NASA BYDER PRÆSIDENT WILSON VELKOMMEN
Goddag.
Tak. Hvor er det dejligt at se jer.
Jim. Hvordan går det? Tak.
Det ændrer sig aldrig. Vi klarer arbejdet, og politikerne tager æren for det.
Men hun er en af os.
Ikke længere.
Tak for det.
Fru præsident.
Velkommen tilbage til Houston. Vi har savnet Dem.
Tak, Margo.
Det er dejligt at være hjemme.
For to år siden fik I besked på at skrotte
alle jeres omhyggeligt udarbejdede planer og tidsskemaer
og fremrykke opsendelsen af Sojourner, så vi kunne slå Helios i kapløbet til Mars.
Mange mente, at NASA var alt for forstokkede
og for tyngede af bureaukrati til at kunne klare sådan en udfordring.
Men I...
I har vist kritikerne, at I er gjort af det rette stof,
og I har genoprettet vores tro på, at når vi står sammen om et fælles mål,
er der intet, den amerikanske befolkning ikke kan opnå.
Det var ret godt.
Og ligesom Christoffer Columbus' ekspedition for over 500 år siden
har Sojourner begivet sig ud i det ukendte
og står på tærsklen til opdagelser, som ingen af os kan forudse.
Opdagelser, der vil ændre vores liv.
Som tidligere astronaut...
Og som en, der engang arbejdede herinde...
...vil jeg takke jer alle for jeres arbejde i landets tjeneste.
Tak.
-Fuck jer noget så grusomt, NASA. -Fuck jer, NASA.
Fuck jer, NASA.
NASA STJÆLER JOB
Jimmy, kender du Charles?
Charles har arbejdet for NASA. Han var astronaut.
Jeg var måneinfanterist på Jamestown.
Min mor var deroppe.
Ja, det ved jeg godt. Vi var deroppe sammen i 83.
-Er det rigtigt? -Ja.
Hun lærte mig at styre LSAM. Hun var sgu en hård negl.
Ja.
Var du deroppe, da...
Jeg var på patrulje ved minen, da det skete. Hvad det end var.
-Hvad mener du med "hvad det end var"? -Har du læst kommissionsrapporten?
Ja.
Jeg siger ikke, at der ikke skete noget,
men det var helt sikkert ikke det, de påstår.
Der blev lagt låg på sagen. Simpelthen.
Vance Paulson var den bedste soldat og den bedste astronaut, jeg har mødt.
Vil I så bilde mig ind, at han blev skudt i ryggen af en russer?
Næppe.
Man må se på det samlede billede. Hvorfor var der et problem med reaktoren?
Den havde et nødkølesystem.
-De fortæller os ikke alt. -Tænk over det.
Efter alt det, der skete,
delte NASA og Rusland Månen mellem sig,
og så "fandt" de helium-3.
Det er den mest værdifulde naturressource i de seneste 500 år.
Skulle det være tilfældigt?
Kellys ønskelinje. Hvad vil du gerne høre?
Jeg har et problem.
Der er et stort problem.
Hvem er det?
Mars-94?
Jeg er på det russiske skib.
Hvad? Jeg har svært ved at høre dig.
Min besætning skal til at gøre noget meget farligt.
De vil vinde Mars-kapløbet for enhver pris.
Hvad vil de gøre?
Du kan godt fortælle mig det.
Jeg lytter til dig. I radioen.
Good Morning Outer Space.
Når du taler, tænker jeg: "Dig kan man godt stole på."
Stole på. Til hvad?
Til at hjælpe os. Hvis vi tog...
-Hallo? -Nu må jeg gå.
Er du der?
Det er kogt fårehoved. Jo mere man spiser, desto klammere bliver det.
De tomme øjenhuler, der stirrer på en...
Den overgår jeg.
Et befrugtet andeæg med fjer og næb indeni, så knoglerne knaser dejligt.
For pokker. Er I bindegale?
-Hvad har vi? -Telemetri fra russerne.
Deres Delta V accelererede voldsomt.
ÆNDRING I HASTIGHED
De ændrer kurs.
Flyveleder.
Den russiske telemetri stemmer med en ændring i banen.
Fra hvornår?
Med forsinkelsen af transmissionen indregnet er det fem minutter siden.
Hvad foregår der?
Russerne har lige startet deres atommotorer.
Kan det være en manøvre, der skal justere deres bane?
Nej, det giver de den for meget gas til. Jeg tror, de vil ind i kapløbet igen.
De har lige øget kraften til Mars-styreraketten med over 20%.
Det er alt for meget. Motoren kan blive overophedet.
Hvad laver dine landsmænd, Rolan?
De vil selvfølgelig vinde.
Og de er ikke længere mine landsmænd.
De skøre russere har da nosser, ikke?
Hvis de holder turboen i syv minutter,
når de frem til Mars tre dage før Sojourner.
Så kommer vi allersidst.
TELEMETRI-ANALYSE
Det kan ikke passe.
Flyveleder, der skete noget. Russernes turbo stoppede for tidligt.
Jeg smider deres nuværende bane op.
FLYVEBANE
Der er noget galt.
Hvis deres motorer kunne, ville de stadig bruge turboen.
-Der må være sket en alvorlig fejl. -Ring den russiske ambassadør op.
Held og lykke.
Russerne vil aldrig indrømme det, hvis de har motorbøvl.
Det ved jeg godt.
-Okay. -Tak.
Hr. ambassadør.
Her er seneste nyt.
Russerne har erkendt, at der er sket en nedsmeltning i deres atommotorer.
De pressede dem for meget.
For helvede. Hvordan ser tidsplanen for en redningsaktion ud?
Der går tre døgn, før alle om bord på deres skib bliver dræbt af strålingen.
For pokker.
Okay.
Vi gør det.
Ed, du har ikke nok drivstof til at samle russerne op
og bremse for at gå i kredsløb om Mars.
Det ved jeg godt. Det har du heller ikke. Redningsaktionen er en enkeltbillet hjem.
Tænk det igennem.
Sammenkoblingen med russerne vil kræve noget vanskelig flyvning,
især hvis deres styresystemer er helt kaput.
Jeg er ked af at sige det, men jeg tankede brændstof frit i luften,
mens du stadig var ved at lære at læse med letlæsningsbøger.
Det er ligegyldigt, hvor dygtig du er. Jeres skib flyver, som var det et flygel.
Det passer, hvad hun siger. Måske er det bedre, at de bare tager...
Hvis vi fik et sammenbrud i det ydre rum, ville vi sgu også gerne hjælpes, ikke?
Vi kan bruge landingsfartøjet som færge.
Vi har meget bedre plads til deres besætning, end I har, så...
Jeg glemmer hele tiden, at I har både hotel og kasino.
Du skulle se vores pool.
I det mindste har I godt med snacks til hjemturen.
Jeg håber, russerne kan lide pasta.
Godt. Du griber bolden denne gang, Ed.
I det mindste ved du allerede, at jeg gav dig baghjul.
Så mister jeg ikke noget der.
-Sig til, hvis jeg kan gøre noget. -God vind. Slut fra Phoenix.
Godt. Nu træder vi på bremsen, så vi kan mødes med russerne.
Jeg har beregnet ruten. Vi er klar.
Danny, tjek beregningen efter, og indtast den i kontrolcomputeren. Forstået?
Louisa, du og Zizzo finder en løsning på problemet med provianten.
Vi skal kunne huse fem ekstra personer.
Jeg ved godt, hvor skuffende det her er for alle.
Men at få de mennesker hjem i god behold
er vigtigere end missionens succes.
Okay.
Vi er klar til afgang, når vi modtager jeres svar.
Slut fra Phoenix.
Godt. Lad os tale om det.
Hvad synes vi om Eds forslag om at opgive Mars?
Hvis et skib har problemer, hjælper man til, ikke?
Sådan har søens love været siden tidernes morgen.
Jeg synes også, vi skal hjælpe.
Andre?
Hvis vi skal høre flere holdninger, er det nu.
Heather, hvad synes du?
Vi er jo ikke det eneste skib derude.
-Hvorfor er det lige vores ansvar? -Du mener, hvorfor det ikke er NASA?
Fordi vores skib kan rumme de ekstra personer meget bedre.
Så vi skal opgive Mars, fordi NASA byggede et dårligere skib?
NASA er et statsligt organ.
De er forpligtet til at hjælpe til ved den slags.
Og NASA har før haft fælles missioner med russerne, men...
Ja, og vores besætning er trænet af NASA, så de kan håndtere...
Håndsoprækning. Hvem stemmer for at lade NASA klare redningen?
Så er det afgjort.
Tim, ring op til Margo Madison. Sig til, når du er igennem.
Hvis NASA påtager sig redningsaktionen, har de ikke brændstof til at nå til Mars.
Og hvad så?
-Er det virkelig derfor, du gør det her? -Det var gruppens beslutning.
Ja.
Vi er i fællesskab blevet enige om at lade NASA klare redningen.
Fortsæt til Mars.
Jeg beklager, Ed. Jeg håber, du forstår.
Okay.
Det ændrer ikke noget. Vi fortsætter med redningsaktionen.
Skal vi bare ignorere Dev?
Giv mig en opdateret vektor for det russiske fartøj.
Har du et problem, Danny?
Nej.
-Bekræftet og indtastet. -Udmærket.
Trykket i drivstoftankene er som forventet. Ingen problemer.
Her er kaptajnen. Afvent kursændring.
Adarsh, aktiver min styring.
FEJL - KOMMANDO IKKE UDFØRT KODE
Motorstyringen aktiveres ikke.
Den manuelle forbikobling dur heller ikke. Ingen reaktion.
Trykket i tankene falder. Ventilerne er lige stået af.
Vi kommer ingen vegne.
Tjek kommunikationsloggen.
Der kom en softwareopdatering med den seneste besked.
-Softwareopdatering. -Hvad er det?
Dev Ayesa har lige låst mig ude af mit eget rumfartøj.
Nej, det forstår jeg ikke, Dev.
Jeres skib kan klare redningen langt bedre, end vores kan.
Det...
Spar mig. Nej.
Du sætter andres liv på spil til fordel for dig selv. Men er der noget nyt i det?
Han nægter at hjælpe.
-For pokker. -Egoistiske møgsvin.
-De må tvinge ham til det. -Hvordan?
Nationaliser hans selskab.
Brug nødretten. Det er sket før.
Siger du, at nationalgarden skal marchere ind hos Helios
og beslaglægge privat ejendom til offentlig brug?
Hvad der end skal til.
Nogle gange må politik tilsidesættes for de rette valg.
Det her er det rette valg, Margo.
Det er det, NASA er bedst til. Redde liv og gå forrest. Ikke sandt?
Det er vigtigere end at vinde et kapløb.
Så det er op til os.
Ingen Mars. Ingen parader.
-Ingen Rumforskningspris. -Vi er statsansatte.
Vi havde alligevel aldrig fået præmiepengene.
Men måske en flot mindeplade.
Vi gjorde os fortjent til at blive de første på Mars.
Det kan ingen tage fra os.
Jeg ved godt, det her ikke var vores mission, men det er det nu.
Måske giver russerne os en mindeplade.
Godt. Lad os komme i gang.
Sylvie, du og Will iværksætter nedtagningen af solsejlet.
Modtaget.
Clarke, beregn en opsamlingsrute med fokus på fart.
Modtaget.
-Kom i gang, folkens. -Javel.
Kosmonauter vil ikke bryde sig om at blive reddet af en afhopper.
Bare rolig. Jeg passer på dig, Rolls.
Jeg ønskede ikke det her.
Sig til, hvis jeg på nogen måde kan støtte dig.
Beklager.
Du skal ikke undskylde, Ed.
Jeg arbejder for USA. Du arbejder for en narrøv.
Når redningen er gennemført...
NASA VIL REDDE RUSSISK BESÆTNING
...er det første gang siden Apollo-Sojuz-missionen i 1983,
at kosmonauter har været om bord på et amerikansk rumfartøj.
Men det har sin pris at nå frem til russerne.
Sojourner vil ikke længere have nok brændstof til at lande på Mars.
De to besætninger vil være nødt til at vende hjem,
så Helios' Phoenix er den eneste reelle tilbageværende Mars-mission.
Mars-94, her er kaptajn Danielle Poole om bord på Sojourner.
Vi indleder nærkontakten til redningsaktionen.
Russisk besætning, gør klar til at overgå på min ordre
og kun på min ordre.
-Han virker sandelig flink. -Ja.
Hvor hurtigt nærmer vi os?
Vi er på en halv meter i sekundet. Det skal måske lidt op.
Vi skal have dem væk fra strålingen hurtigst muligt.
Nej. Vi halverer det, når vi flyver helt hen til dem.
Vi må passe på. Skibene er ikke bygget til sammenkobling,
og vi har ikke prøvet noget lignende før.
Modtaget.
Hop hellere i dragten. Jeg har lige fået besked fra Houston om,
at de russiske motorer måske flyver på flydende hydrogen ligesom os.
Hvis vi kan få adgang til deres brændstof, kan vi stadig nå til Mars.
Ét skridt ad gangen.
Sørg for at få filmet deres LH2-ventiler.
Måske kan Houston finde ud af, hvordan vi får det flyttet til vores skib.
Med glæde.
Nu er vi på plads, og jeg er i kontakt med den russiske besætning.
De forsikrer mig, at de har været udsat for minimal stråling, og at de kan gå.
Forsinkelsen er ulidelig. Hvor lang er den nu?
Fem minutter og 29 sekunder hver vej.
Det gør os så godt som ubrugelige for dem.
De første kosmonauter er fastgjort og begiver sig over.
Vær på mærkerne, folkens.
Jeg bevæger mig langs linen, men langsomt.
Vi kan godt høre dig, kaptajn.
Clarke, hvad er vores afstand tilMars-94?
Vektoren er stabil.
Jeg kan se LH2-ventilen. Påbegynd videotransmission til Houston.
Modtaget, Syl.
Påbegynder forbindelse.
Billedet er fint.
Den første kosmonaut er i slusen. Der mangler fire.
Velkommen om bord, Dmitrij.
Usle afhopper.
Det var to. Vi mangler tre.
Filmer mod agter.
Fortsætter forbindelsen til Houston.
Hold da kæft.
Hvad kan du se?
Motor 4 og udgangstemperaturen på det russiske skib.
Hvis deres atommotorer er som vores...
Så overføres varmen til hydrogentanken, hvor den skaber overtryk...
Det kan få systemet til at briste. Det kan smadre begge skibe.
Sojourner, Houston her.
Afslut øjeblikkeligt alle redningsaktioner,
og bevæg jer væk fra det russiske skib.
Flyveobservatør, giv os en turbo, der giver skibene en afstand på 5 km,
og det skal være nu.
Modtaget. Sætter i værk.
Der går fem minutter, før de overhovedet hører advarslen.
Fuck.
De må klare sig selv.
Det var fire. En tilbage.
Rotationskontrol vanskelig. Store problemer.
Kaptajn, vi mister afstanden!
Pis.
Alle kommer væk fra bagbords side. Nu!
Vær klar på sammenstød.
Alle kommer væk fra styrbords side. Væk!
Tekster af: Eskil Hein